Επιτροπή Φον ντερ Λάιεν (2024-2029)

Η **Επιτροπή Φον ντερ Λάιεν ΙΙ** θα είναι η εν ενεργεία Ευρωπαϊκή Επιτροπή από την 1η Δεκεμβρίου 2024 έως το 2029. Πρόεδρος ορίστηκε η Ούρσουλα φον ντερ Λάιεν, η οποία θα προεδρεύει άλλων 26 επιτρόπων (ένας από κάθε κράτος - μέλος που συνθέτει την Ευρωπαϊκή Ένωση).

## Πολιτικές κατευθύνσεις
Οι πολιτικές κατευθύνσεις είναι το σχέδιο για ισχύ και ενότητα στην Ευρώπη. Οι προτεραιότητες που καθορίζονται βασίζονται στις διαβουλεύσεις και στις κοινές ιδέες που συζητήθηκαν με τις δημοκρατικές δυνάμεις στο Ευρωπαϊκό Κοινοβούλιο, καθώς και στο στρατηγικό θεματολόγιο του Ευρωπαϊκού Συμβουλίου για την περίοδο 2024-2029. Δεν αποτελούν αναλυτικό πρόγραμμα εργασίας, αλλά αποσκοπούν να πλαισιώσουν το κοινό έργο. 
* μικρογραφία|298x298εσ|Η Ούρσουλα φον ντερ Λάιεν παρουσιάζοντας τις πολιτικές κατευθύνσεις για την περίοδο 2024-2029, στο Ευρωπαϊκό Κοινοβούλιο, πριν την επανεκλογή της**Νέο σχέδιο για βιώσιμη ευημερία και ανταγωνιστικότητα στην Ευρώπη**
** Διευκόλυνση της επιχειρηματικής δραστηριότητας
** Πιο κυκλική και ανθεκτική οικονομία
** Ενίσχυση της παραγωγικότητας με τη διάδοση της ψηφιακής τεχνολογίας
** Η έρευνα και η καινοτομία στην καρδιά της οικονομίας
** Γεφύρωση του χάσματος δεξιοτήτων και εργατικού δυναμικού
* **Μια νέα εποχή για την ευρωπαϊκή άμυνα και ασφάλεια**
** Δημιουργία μιας Ευρωπαϊκής Αμυντικής Ένωσης
** Ένωση Ετοιμότητας
** Μεγαλύτερη ασφάλεια και προστασία στην Ευρώπη
** Ισχυρότερα κοινά σύνορα
** Στα θέματα μετανάστευσης παραμένουμε δίκαιοι και αταλάντευτοι
* **Στήριξη στους ανθρώπους, ενίσχυση στις κοινωνίες και το κοινωνικό μοντέλο**
** Κοινωνική δικαιοσύνη στη σύγχρονη οικονομία
** Επανένωση των κοινωνιών, στήριξη των νέων[μικρογραφία|300x300εσ|Συνέντευξη τύπου της [Ούρσουλα φον ντερ Λάιεν, μετά την επανεκλογή της, μαζί με την Πρόεδρο του Ευρωπαϊκού Κοινοβουλίου, Ρομπέρτα Μέτσολα.]]
** Μια Ένωση ισότητας
* **Διατήρηση της ποιότητας ζωής: επισιτιστική ασφάλεια, νερό και φύση**
** Προσαρμογή στην κλιματική αλλαγή, ετοιμότητα και αλληλεγγύη
* **Προστασία της δημοκρατίας, προάσπιση των αξιών**
** Προστασία της δημοκρατίας 
** Ενίσχυση του κράτους δικαίου
** Οι πολίτες στην καρδιά της δημοκρατίας
* **Η Ευρώπη στον κόσμο: αξιοποίηση της δύναμης και των εταιρικών σχέσεων**
** Η διεύρυνση ως γεωπολιτική επιταγή
** Μια πιο στρατηγική προσέγγιση για τις γειτονικές χώρες
** Μια νέα οικονομική εξωτερική πολιτική
** Αναδιαμόρφωση της πολυμερούς προσέγγισης για τον κόσμο του σήμερα 
* **Υλοποίηση των στόχων και προετοιμασία της Ένωσης για το μέλλον**
** Ένας νέος προϋπολογισμός, κατάλληλος για τις φιλοδοξίες
** Ένα φιλόδοξο πρόγραμμα μεταρρυθμίσεων για την Ευρώπη
** Παραγωγή έργου μαζί με το Ευρωπαϊκό Κοινοβούλιο

## Εκλογή Προέδρου
Για να εκλεγεί πρόεδρος της Επιτροπής, ένας υποψήφιος πρέπει να προταθεί από το Ευρωπαϊκό Συμβούλιο με ενισχυμένη ειδική πλειοψηφία (τουλάχιστον 72% των κρατών που αντιπροσωπεύουν τουλάχιστον το 65% του πληθυσμού) και να λάβει την πλειοψηφία των ψήφων των μελών του Ευρωπαϊκού Κοινοβούλιο (τουλάχιστον 361 από τα 720).

Στις 17 Ιουνίου, πραγματοποιήθηκε μια «άτυπη συνεδρίαση» του Ευρωπαϊκού Συμβουλίου, όπου οι αρχηγοί κρατών και κυβερνήσεων συζήτησαν τον επόμενο θεσμικό κύκλο και τον υποψήφιο τους για την προεδρία της Επιτροπής. Στις 25 Ιουνίου 2024, οι διαπραγματευτές του Ευρωπαϊκού Λαϊκού Κόμματος (Κυριάκος Μητσοτάκης και Ντόναλντ Τουσκ), του Ευρωπαϊκού Σοσιαλιστικού Κόμματος (Πέδρο Σάντσεθ και Όλαφ Σολτς) και της Ανανεώστε την Ευρώπη (Εμανουέλ Μακρόν και Μαρκ Ρούτε) κατέληξαν σε μια προκαταρκτική συμφωνία για τις υποψηφιότητες.
[μικρογραφία|300x300px|Η [Ούρσουλα φον ντερ Λάιεν, μετά την επανεκλογή της, με την Πρόεδρο του Ευρωπαϊκού Κοινοβουλίου, Ρομπέρτα Μέτσολα.]]
Στις 27 Ιουνίου, κατά τη συνεδρίαση του Ευρωπαϊκού Συμβουλίου, οι εθνικοί ηγέτες πρότειναν την Ούρσουλα φον ντερ Λάιεν, ως υποψήφια για Πρόεδρο της Ευρωπαϊκής Επιτροπής αφού ονομάστηκε υποψήφια του Ευρωπαϊκού Λαϊκού Κόμματος τον Μάρτιο του 2024. Ο Βίκτορ Όρμπαν καταψήφισε την φον ντερ Λάιεν και απείχε από την Κάγια Κάλλας. Η Τζόρτζια Μελόνι απείχε από την ψηφοφορία για τη φον ντερ Λάιεν αλλά καταψήφισε τον Αντόνιο Κόστα και την Κάγια Κάλλας για τις θέσεις τους. Τις επόμενες εβδομάδες, η Ούρσουλα φον ντερ Λάιεν είχε διμερείς συναντήσεις με τις ομάδες του Ευρωπαϊκού Λαϊκού Κόμματος, των Σοσιαλιστών & Δημοκρατών, της Ανανεώστε την Ευρώπη, των Πρασίνων και των Συντηρητικών & Μεταρρυθμιστών για να συγκεντρώσει υποστήριξη για την επανεκλογή της.

Στις 18 Ιουλίου, η φον ντερ Λάιεν παρουσίασε στο Ευρωπαϊκό Κοινοβούλιο τις «Πολιτικές Κατευθυντήριες γραμμές» της και ακολούθησε συζήτηση με τους ευρωβουλευτές. Η Ούρσουλα φον ντερ Λάιεν επανεξελέγη πρόεδρος της Ευρωπαϊκής Επιτροπής με μυστική ψηφοφορία, με 401 ψήφους υπέρ, 284 κατά και 22 λευκές ή άκυρες ψήφους.

## Επίτροποι
Στις 24 Ιουλίου 2024, η Ούρσουλα φον ντερ Λάιεν απέστειλε επίσημες επιστολές στα κράτη - μέλη για να προτείνουν υποψηφίους Ευρωπαίους Επιτρόπους. Η Επιτροπή αναμένεται να αναλάβει καθήκοντα την 1η Δεκεμβρίου 2024, αφού εγκριθεί από το Ευρωπαϊκό Κοινοβούλιο. Όπως έκανε και με την πρώτη της Επιτροπή, η φον ντερ Λάιεν απηύθυνε έκκληση προς τα κράτη μέλη να προτείνουν δύο υποψηφίους για την Ευρωπαϊκή Επιτροπή, μια γυναίκα και έναν άνδρα.

Στις 31 Αυγούστου 2024, ολοκληρώθηκε η διαδικασία των προτάσεων από τις κατά κράτος Κυβερνήσεις προς την Πρόεδρο της Ευρωπαϊκής Επιτροπής.

Στις 16 Σεπτεμβρίου 2024, ο Τιερί Μπρετόν με επιστολή του προς την Πρόεδρο της Επιτροπής ανακοίνωσε την παραίτησή του από εν ενεργεία Επίτροπος και από υποψήφιος για δεύτερη θητεία.

Στις 27 Νοεμβρίου 2024, η Ολομέλεια του Ευρωπαϊκού Κοινοβουλίου υπερψήφισε με 370 ψήφους της νέας Επιτροπή της Ούρσουλα φον ντερ Λάιεν.

### Στατιστικά Στοιχεία

## Παραπομπές


## Εξωτερικοί σύνδεσμοι

* Ιστοσελίδα Ευρωπαϊκής Επιτροπής
* Ιστοσελίδα της Ευρωπαϊκής Επιτροπής για την νέα Πρόεδρο της Επιτροπής

Κατηγορία:Ευρωπαϊκή Επιτροπή